Diari Oficial de la Generalitat Valenciana


Sumari del DOGV 3937, del 12-02-2001 (2001/1049)

RESOLUCIÓ de 22 de gener de 2001, del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de determinades finques, afectades per la instal·lació de la línia aèria de mitjana tensió des del suport de la conversió subterraneoaeri a l'avinguda del Nord fins al suport de conversió d'aereosubterrani al camí de la Ratlla, al terme municipal de Nules (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/1049


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 22 de gener de 2001, del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de determinades finques, afectades per la instal·lació de la línia aèria de mitjana tensió des del suport de la conversió subterraneoaeri a l'avinguda del Nord fins al suport de conversió d'aereosubterrani al camí de la Ratlla, al terme municipal de Nules (Castelló). [2001/A1049]
  
Expedient d'expropiació JUEXPR/2001/1
  
El 5 d'octubre de 2000 aquest Servei Territorial d'Indústria i Energia dictà una resolució, per la qual s'autoritzà Iberdrola Distribución Eléctrica, SAU i es declarà en concret la utilitat pública de la línia aèria de mitjana tensió des de suport de conversió subterraneoaeri a l'avinguda del Nord fins al suport de conversió aereosubterrani al camí de la Ratlla, al terme municipal de Nules, després de la corresponent informació pública prèvia. Aquesta declaració, d'acord amb el que s'ha disposat en l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i drets afectats i implica la urgent ocupació als efectes de l'article 52 de la Llei d'Expropiació Forçosa, de 16 de desembre de 1954.
  
En virtut d'això, tot complint el que s'ha disposat en el mencionat article 52 de la Llei d'Expropiació Forçosa, es convoquen els titulars dels béns i drets afectats a l'ajuntament on radiquen les finques afectades, com a punt de reunió per a, de conformitat amb el procediment que estableix el mencionat article, portar a cap l'alçament d'actes prèvies a l'ocupació i, si fóra procedent, les d'ocupació definitiva.
  
L'alçament d'actes tindrà lloc el dia 8 de març de 2001 a l'Ajuntament de Nules, situat a la plaça Major, 1.
  
Totes les persones interessades, i també les que siguen titulars de qualsevol classe de drets o interessos sobre els béns afectats, hauran d'acudir personalment o representades per una persona degudament autoritzada, i aportar els documents acreditatius de la seua titularitat i l'últim rebut de la contribució; i es podran fer acompanyar, a càrrec seu, dels seus perits i un notari, si ho consideren oportú.
  
L'ordre de l'alçament de les actes es troba al tauler d'edictes de l'ajuntament afectat i es comunicarà a cada interessat mitjançant l'oportuna cèdula de citació; s'informa que aquesta publicació es realitza, igualment, als efectes que determina l'article 59.4 de la Llei de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o domicili ignorat, o en aquells casos en què tot i haver-se intentat la notificació no s'hi haguera pogut efectuar.
  
En l'expedient d'expropiació, Iberdrola Distribución Eléctrica, SAU assumirà la condició de beneficiària.
  
Castelló de la Plana, 22 de gener de 2001.- El director territorial: Juan Elías Ramos Barceló.